
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2022. gada 20. septembra noteikumos Nr. 582 "Eiropas Savienības Atveseļošanas un noturības mehānisma plāna 3.1. reformu un investīciju virzienu "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" pirmās kārtas "Valsts un pašvaldību ēku vides pieejamības nodrošināšanas pasākumi" īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Noteikumu projekts “Grozījumi Ministru kabineta 2022. gada 20. septembra noteikumos Nr. 582 "Eiropas Savienības Atveseļošanas un noturības mehānisma plāna 3.1. reformu un investīciju virzienu "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" pirmās kārtas "Valsts un pašvaldību ēku vides pieejamības nodrošināšanas pasākumi" īstenošanas noteikumi"[1] (turpmāk – noteikumu projekts) ir Labklājības ministrijas (turpmāk – ministrija) iniciatīva un izstrādāts saskaņā ar Likuma par budžetu un finanšu vadību 19.3 panta otro daļu[2].

[1] MK noteikumi Nr. 582 https://likumi.lv/ta/id/335764-eiropas-savienibas-atveselosanas-un-noturibas-mehanisma-plana-31-reformu-un-investiciju-virzienu-regionala-politika-3121i-investicijas-publisko-pakalpojumu-un-nodarbinatibas-pieejamibas-veicinasanas-pasakumi-cilvekiem-ar-funkcionaliem-traucejumiem-pirmas-kartas-valsts-un-pasvaldibu-eku-vides-pieejamibas-nodrosinasanas-pasakumiistenosanas-noteikumi?&search=on
[2] Likums par budžetu un finanšu vadību https://likumi.lv/ta/id/58057-likums-par-budzetu-un-finansu-vadibu
1.2. Mērķis
Mērķa apraksts
Noteikuma projekta mērķis ir samazināt 3.1.2.1.i. investīcijas “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" (turpmāk – 3.1.2.1.i. investīcija) pirmās kārtas "Valsts un pašvaldību ēku vides pieejamības nodrošināšanas pasākumi" (turpmāk – pirmā kārta) Atveseļošanas fonda (turpmāk – AF) finansējumu, kā arī precizēt 3.1.2.1.i. investīcijas pirmajā kārtā sasniedzamos atskaites punktus un maksājumu pieprasījumu un veikšanas kārtību finansējuma saņēmējam.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
3.1.2.1.i. investīcijas pirmās kārtas īstenošanas nosacījumus reglamentē Ministru kabineta 2022. gada 20. septembra noteikumi Nr. 582 "Eiropas Savienības Atveseļošanas un noturības mehānisma plāna 3.1. reformu un investīciju virzienu "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" pirmās kārtas "Valsts un pašvaldību ēku vides pieejamības nodrošināšanas pasākumi" īstenošanas noteikumi"" (turpmāk – MK noteikumi Nr. 582). Saskaņā ar minēto MK noteikumu Nr. 582:
1. 7.2. apakšpunktu līdz 2024. gada 30. jūnijam ir jāsasniedz 113. atskaites punkts par līgumu slēgšanas tiesību piešķiršanu, lai nodrošinātu piekļuvi publiskām telpām valsts un pašvaldību ēkās (turpmāk – 113. atskaites punkts). MK noteikumu Nr. 582 8.2. apakšpunktā ir noteikti minētā atskaites punkta sasniegšanu pamatojošie dokumenti. Savukārt saskaņā ar MK noteikumu Nr. 582 7.3. apakšpunktu līdz 2026. gada 30. jūnijam ir jāsasniedz 114. atskaites punkts par būvniecības pabeigšanu, lai nodrošinātu piekļuvi publiskām telpām 63 valsts un pašvaldību ēkās;
2. 11. punktu 3.1.2.1.i. investīcijas pirmās kārtai pieejamais AF finansējums ir 9 685 000 euro. Papildu finansējumu veido valsts budžeta finansējums pievienotās vērtības nodokļa segšanai – indikatīvi 323 491 euro, kā arī pašvaldības finansējums vai privātais finansējums pievienotās vērtības nodokļa segšanai vai projekta atbalstāmo darbību īstenošanai, ja projekta izmaksas pārsniedz tam pieejamo AF finansējumu un valsts budžeta finansējumu pievienotās vērtības nodokļa segšanai;
3. 23. punktu ir noteikta avansa, starpposma un noslēgumu maksājumu pieprasīšanas un veikšanas kārtība, kā arī 33. punktā noteikts 3.1.2.1.i. investīcijas pirmās kārtas īstenošanas ilgums;
4. 24.1. apakšpunktu ir noteikti pienākumi projekta vadības personālam, kas jāievēro, nodrošinot interešu konflikta, korupcijas un krāpšanas novēršanu.
Problēmas un risinājumi
Problēmas apraksts
1. MK noteikumu Nr. 582 7.2. apakšpunktā noteiktā 113. atskaites punkta sasniegšana pilnā apmērā šobrīd kavējas par 14 mēnešiem. Labklājības ministrija, pamatojoties uz Ministru kabineta sēdes 2022. gada 22. marta sēdes protokollēmuma (protokols Nr. 17 34. §) 8.7. apakšpunktā noteikto uzdevumu (nozaru ministrijām un institūcijām, kas ir atbildīgas par AF plāna investīciju un reformu ieviešanu, iesniegt izskatīšanai Ministru kabinetā informatīvo ziņojumu, ja konstatēti būtiski riski saistošo atskaites punktu un mērķrādītāju sasniegšanai Darbības kārtībā, par kuru vienojas Eiropas Komisija (turpmāk – EK) un Latvija, noteiktajos termiņos ar divu mēnešu kavējumu), sagatavoja informatīvo ziņojumu par atskaites punkta termiņa kavējumu, kurš tika pieņemts Ministru kabineta sēdē 2024. gada 13. augustā (Ministru kabineta 2024. gada 13. augusta sēdes protokols Nr. 31, 77. §). Minētajā informatīvajā ziņojumā tika sniegta informācija, ka atskaites punktu plānots izpildīt līdz 2025. gada 30. jūnijam jeb 2025. gada 2. ceturksnim. Taču 2025. gada 20. februārī tika saņemta Ķekavas novada pašvaldības vēstule ar atteikumu turpmākajai dalībai projektā, tādējādi tika rasts risinājums un dalībai pasākumā divas ēkas pieteica cits finansējuma saņēmējs – Rēzeknes novada pašvaldība (finansējuma saņēmējs Rēzeknes novada pašvaldības iestāde “Viļānu apvienības pārvalde” (turpmāk – Rēzeknes novada pašvaldība)). Lai arī Labklājības ministrija ir proaktīvi virzījusi 3.1.2.1.i. investīcijas pirmās kārtas MK noteikumu Nr. 582 grozījumus, paredzot ieguldījumus vides piekļūstamībai 65 ēkās (papildus vēl divas ēkas Rēzeknes novadā), tomēr Rēzeknes novada pašvaldībai bija nepieciešams papildu laiks atbilstošu iepirkumu izsludināšanai/līgumsaistību uzņemšanai. Attiecīgi tika plānots, ka atskaites punkts tiks izpildīts līdz 2025. gada 30. septembrim jeb 2025. gada 3. ceturksnim. Šī informācija ir iekļauta arī Finanšu ministrijas pusgada ziņojumā “Par Finanšu ministrijas pārziņā esošo Eiropas Savienības fondu un ārvalstu finanšu palīdzības aktualitātēm līdz 2025. gada aprīlim” (izskatīts 2025. gada 3. jūnija Ministru kabineta sēdē protokols Nr. 22, 25. §).
Lai arī iepirkumu līgumi ir noslēgti par būvdarbu veikšanu piekļūstamības nodrošināšanai 63 ēkās un tādējādi 113. atskaites punkts ir sasniegts (pēdējais minimāli nepieciešamais līgums par vides pielāgošanu tika noslēgts 2025. gada 26. septembrī), nolūkā mazināt administratīvo slogu ar AF plāna grozījumiem Nr. 3 (turpmāk - AF plāns) Labklājības ministrija ar EK ir vienojusies par 113. atskaites punkta (līgumu slēgšanas tiesību piešķiršana, lai nodrošinātu piekļuvi publiskām telpām valsts un pašvaldību ēkās) svītrošanu. Papildus tam, EK ar AF plāna grozījumiem Nr.3 ir ierosinājusi redakcionāli precizēt arī 114. mērķrādītāja (MK noteikumu 7.3. apakšpunkts) redakciju un tā pamatojošos dokumentus. Minētās izmaiņas ir apstiprinātas Eiropas Savienības Ekonomisko un finanšu jautājumu padomes sanāksmē 2025. gada 12. decembrī.
2. Atbilstoši aktuālajai pieejamai informācijai Kohēzijas politikas fondu vadības informācijas sistēmā (turpmāk – KP VIS) 3.1.2.1.i.  investīcijas pirmajā kārtā ir izveidojies AF finansējuma atlikums 758 787,58 euro apmērā. To veido gan finansējuma atlikums, projektiem noslēdzoties, gan arī projektu līgumiem nepiesaistītais finansējums, jo nav bijis nepieciešams maksimālais vienai ēkas pielāgošanai noteiktais AF finansējums – 154 892 euro. Minētais finansējums 758 787,58 euro apmērā nebūs nepieciešams 3.1.2.1.i. investīcijas pirmās kārtas īstenošanai. Ņemot vērā, ka diviem finansējuma saņēmējiem pievienotās vērtības nodokļa segšanai tiek plānots valsts budžeta finansējums un arī šajos projektos ir konstatēts finansējuma atlikums, arī valsts budžeta (turpmāk – VB) finansējums samazinās par 30 248 euro. Saskaņā ar Ministru kabineta ES fondu tematiskās komitejas 2025. gada 29.  maijā pieņemto lēmumu turpmāk AF fonda pārvaldībā iesaistītajām iestādēm ir jāinformē Finanšu ministrija par to pārziņā esošajās investīcijās izveidojušos AF finansējuma atlikumiem. Minētājā sēdē tika arī pieņemts lēmums par  daļas 3.1.2.1.i. investīcijas pirmās kārtas finansējuma ietaupījuma (460 519 euro apmērā) pārdali Ekonomikas ministrijas pārziņā esošās 3.1.1.7.i. investīcijas “Aizdevumi nekustamā īpašuma attīstītājiem zemas īres maksas mājokļu būvniecībai” īstenošanai (attiecīgi grozījumi šīs investīcijas Ministru kabineta 2022. gada 14. jūlija noteikumos Nr. 459 “Noteikumi par atbalstu dzīvojamo īres māju būvniecībai Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.1.4.i. investīcijas “Finansēšanas fonda izveide zemas īres mājokļu būvniecībai” un 3.1.1.7.i. investīcijas “Aizdevumi nekustamā īpašuma attīstītājiem zemas īres maksas mājokļu būvniecībai” ietvaros”” (turpmāk – MK noteikumi Nr. 459) apstiprināti 2025. gada 2. septembra MK sēdē). Savukārt Ministru kabineta ES fondu tematiskās komitejas 2025. gada 28. augusta sēdē pieņemts papildu lēmums, kas paredz iepriekš minētai Ekonomikas ministrijas investīcijai  pārdalīt vēl 333 084 euro no 3.1.2.1.i. investīcijas (t.sk. no 3.1.2.1.i. investīcijas 1. kārtas – 259 859 euro, 2. kārtas – 73 225 euro). Uz 2025. gada 25. novembri Ekonomikas ministrija ir izstrādājusi un saskaņošanā atrodas atbilstoši grozījumi MK noteikumos Nr. 459 (25-TA-2548), kur iekļauta AF finansējuma atlikuma 333 084 euro apmērā pārdale no 3.1.2.1.i. investīcijas (abām kārtām) 3.1.1.7.i. investīcijai. Attiecībā par atlikumiem, kas veidosies, noslēdzoties citiem šīs investīcijas 1. kārtas projektiem, Labklājības ministrija vērtēs vajadzību novirzīt savas pārziņas investīciju projektu īstenošanai, sagatavojot atbilstošus grozījumus attiecīgās investīcijas MK noteikumos vai MK sēdes protokollēmumu. Tāpat šobrīd nav iespējams prognozēt precīzu finansējuma atlikuma summu 3.1.2.1.i. investīcijas ietvaros, taču prognozējams, ka finansējuma atlikumi vairs nepārsniegs 1 milj. euro (3.1.2.1.i. investīcijas finanšu ietilpīgāko finansējumu atlikumu izmantošana jau ir saskaņota ministru Eiropas Savienības fondu tematiskās komitejas sēdē un novirzīta iepriekš minētām Ekonomikas ministrijas investīcijām).  
3. Ar Ministru kabineta 2025. gada 22. aprīļa noteikumiem Nr. 244 "Grozījumi Ministru kabineta 2022. gada 20. septembra noteikumos Nr. 582 "Eiropas Savienības Atveseļošanas un noturības mehānisma plāna 3.1. reformu un investīciju virzienu "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" pirmās kārtas "Valsts un pašvaldību ēku vides pieejamības nodrošināšanas pasākumi" īstenošanas noteikumi"" 114. mērķrādītāja sasniegšanai tika izveidota “drošības rezerve” un paredzēta papildu divu ēku vides pieejamības nodrošināšana Rēzeknes novadā (MK noteikumu Nr. 582 pielikumā 39. un 41. punktā minētajās ēkās Liepu aleja 1, Audriņi, Audriņu pagasts, Rēzeknes novads, LV-4611 un  Pils ielā 6, Lūznavā, Lūznavas pagastā, Rēzeknes novadā, LV-4627). Attiecīgi kopumā 3.1.2.1.i. investīcijas pirmās kārtas ietvaros paredzēta 65 ēku vides pieejamības nodrošināšana, t.i., divas virs 114. mērķrādītājam noteiktās vērtības. Ņemot vērā, ka minētās papildu divas ēkas 3.1.2.1.i. investīcijā tika iekļautas tikai 2025. gada 2. ceturksnī, pastāv risks, ka Rēzeknes novada pašvaldība var neiekļauties šobrīd noteiktajā projekta īstenošanas un 114. mērķrādītāja sasniegšanas termiņā. Tā kā šīs ir “drošības rezerves” ēkas, nepieciešams paredzēt iespēju Rēzeknes novada pašvaldībai investēt AF finansējumu ilgākā termiņā, nepārsniedzot 2026. gada beigas. Attiecīgi nepieciešams mainīt arī avansa, starpposma un noslēgumu maksājumu pieprasīšanas un veikšanas kārtību attiecībā uz šīm divām ēkām, jo tām paredzētā AF finansējuma izmantošana nav saistīta ar AF plānā noteikto atskaites punktu/mērķrādītāju sasniegšanu. Taču MK noteikumi Nr. 582 šobrīd investīcijas ilgākā termiņā neparedz;
4. šobrīd MK noteikumu Nr.582 24.1. apakšpunktā ir ietvertā atsauce uz Eiropas Parlamenta un Padomes 2021. gada 12. februāra Regulas (ES) Nr. 2021/241, ar ko izveido Atveseļošanas un noturības mehānismu (turpmāk – regula Nr. 2021/241), 22. pantu ir pārskatāma, ņemot vērā, ka minētais pants nosaka vispārīgus pienākumus, kurus jāievēro kopumā dalībvalstij, lai nodrošinātu interešu konflikta, korupcijas un krāpšanas novēršanu (ne tieši finansējuma saņēmējiem). Vienlaikus Finanšu ministrija, aktualizējot vadlīnijas Nr. 1.4. "Vadlīnijas Ministru kabineta noteikumu par specifiskā atbalsta mērķa īstenošanu izstrādei Eiropas Savienības fondu 2021.—2027. gada plānošanas periodā", ir pārskatījusi interešu konflikta, korupcijas un krāpšanas novēršanas nosacījumus attiecībā uz ES fondu projektiem. Ņemot vērā minēto, pēc līdzības nepieciešams pārskatīt AF noteiktos nosacījumus un redakcionāli precizēt 24.1. apakšpunktu salāgojot tiesību normas ar citos nozares normatīvajos aktos ietvertajām redakcijām. Atbilstoši veiktajiem nosacījumu precizējumiem, finansējuma saņēmējam MK noteikumos Nr. 582 vairs netiks izvirzīti konkrēti nosacījumi, bet gan ir sniegta norāde uz Eiropas Parlamenta un Padomes Regulas (ES, Euratom) 2024/2509 (2024. gada 23. septembris) par finanšu noteikumiem, ko piemēro Savienības vispārējam budžetam (pārstrādāta redakcija) 61. pantu. Nosacījumu izmaiņas nemainīs līdzšinēji  finansējuma saņēmējam noteiktos pienākumus.
Risinājuma apraksts
Ņemot vērā minēto, ir nepieciešami šādi MK noteikumu Nr. 582 grozījumi:
1. svītrot MK noteikumu Nr. 582 7.2. apakšpunktu un līdz ar to arī 8.2. apakšpunktu (attiecīgi redakcionāli precizējot visus tos MK noteikumu Nr. 582 punktus un apakšpunktus, kuros ir ietverta atsauce uz šiem abiem apakšpunktiem). Kā jau minēts iepriekš, 113. atskaites punkts ir svītrots ar Eiropas Savienības Ekonomisko un finanšu jautājumu padomes sanāksmē 2025. gada 12. decembrī apstiprinātajām izmaiņām AF plānā un Padomes īstenošanas lēmumā par Latvijas AF plāna apstiprināšanu (turpmāk – Padomes lēmums).
Papildus atbilstoši aptiprinātajām izmaiņām AF plānā un Padomes lēmumā, redakcionāli precizēts MK noteikumu Nr. 582 7.3. apakšpunkts (jāmin, ka 114. mērķrādītāja uzskaites kārtība netiek mainīta – par tā sasniegšanu tiek uzskatīta būvniecības pabeigšana, lai nodrošinātu piekļuvi publiskām telpām 63 valsts un pašvaldību ēkās). Tāpat precizēts 8.3. apakšpunkts, to papildinot ar vēl vienu dokumentu, kas pamato 114. mērķrādītāja sasniegšanu. Ja papildus būvdarbiem ir noslēgti atsevišķi pakalpojumu vai piegāžu līgumi iekšējās un ārējās vides pieejamības nodrošināšanai, ir jāpievieno arī apliecinājuma par attiecīgā pakalpojuma sniegšanu vai piegādes veikšanu kopija. Par šādu dokumentu var tikt uzskatīts Pieņemšanas -nodošanas akts, stingrās uzskaites pavadzīme vai cits dokuments, kas nepārprotami apliecina, ka piegāde ir veikta un/vai pakalpojums ir saņemts (piemēram, pavadzīme par iekārtas, rīku, pacēlāja piegādi). Šāda dokumenta pievienošana nav uzskatāma par papildu prasību finansējuma saņēmējiem, jo jau šobrīd šādus dokumentus pievieno progresa pārskatiem, ja papildus būvdarbu līgumam ir noslēgti atsevišķi pakalpojumu vai piegāžu līgumi;
2. precizēt MK noteikumu Nr. 582 11. punktu, samazinot AF finansējuma apmēru par 758 787 euro un VB finansējuma apmēru par 30 248 euro, attiecīgi paredzot, ka 3.1.2.1.i. investīcijas pirmajai kārtai pieejamais AF finansējums ir 8 926 213 euro un indikatīvais VB finansējums ir 293 243 euro;
3. precizēt MK noteikumu Nr. 582 23.2. un 23.3. apakšpunktā noteikto starpposma un noslēguma pieprasīšanas un veikšanas kārtību attiecībā uz MK noteikumu Nr. 582 pielikuma 39. un 41. punktā minētajām ēkām. Ja finansējuma saņēmējs nevarēs nodrošināt MK noteikumu Nr. 582 pielikumā 39. un 41. punktā noteikto ēku vides pieejamību līdz 2026. gada 30. jūnijam (ieskaitot), tam 114. mērķrādītāja sasniegšana būs jāpamato starpposma maksājuma pieprasījumā (bez šīm divām ēkām Rēzeknes novada pašvaldība nodrošina vides pieejamību vēl trīs ēkās, kuras veido 114. mērķrādītāja vērtību). Savukārt noslēguma maksājumā, kas būs jāiesniedz līdz 2026. gada 15. novembrim, Rēzeknes novada pašvaldība pieprasīs finansējumu par MK noteikumu Nr. 582 pielikuma 39. un 41. punktā minētajām ēkām. Tā kā finansējuma izmantošana abu ēku vides pieejamības nodrošināšanai nav saistīta ar AF plānā noteikto atskaites punktu/mērķrādītāju sasniegšanu, šo finansējumu var izmantot līdz 2026. gada beigām. 2026. gada 15. novembris projekta īstenošanai un noslēguma maksājuma pieprasījuma iesniegšanai noteikts, lai Centrālai finanšu un līgumu aģentūrai būtu atbilstošs laiks tā izskatīšanai un maksājuma veikšanai līdz 2026. gada beigām. Atbilstoši 2025. gada 30. septembra sanāksmē ar Finanšu ministriju kā koordinējošo iestādi un Centrālo finanšu un līgumu aģentūru pārrunātajam, investīciju īstenošanas gala termiņš ir tad, kad Centrālā finanšu un līgumu aģentūra ir veikusi noslēguma maksājumus finansējuma saņēmējiem. Šis termiņš nebūs vēlāk kā 2026. gada 31. decembris. Lai arī tikai viens 3.1.2.1.i. investīcijas pirmās kārtas projekts varētu tikt īstenots līdz 2026. gada 15. novembrim, MK noteikumi Nr. 582 paredz visai 3.1.2.1.i. investīcijas pirmajai kārtai un tās ietvaros īstenotajiem projektiem noteikt vienotu īstenošanas termiņu. Tāpēc nepieciešams precizēt MK noteikumu Nr. 582 33. punktā noteikto 3.1.2.1.i. investīcijas pirmās kārtas īstenošanas termiņu no 2026. gada 30. jūnija uz 2026. gada 31. decembri, bet projektu īstenošanai noteikt termiņu - 2026. gada 15. novembris.
MK noteikumu 25.10. punktā noteiktie pienākumi attiecībā uz informācijas ievadi KP VIS AF plāna īstenošanas progresa pusgada ziņojuma un maksājuma pieprasījuma sagatavošanai netiek mainīti (joprojām gala noslēguma progresa pārskatu finansējuma saņēmējiem par 114. mērķrādītāja izpildi finansējuma saņēmējiem jāievada, iesniedzot progresa pārskatu ar pārskata periodu līdz 2026. gada 30. jūnijam). Labklājības ministrija sadarbībā ar Centrālo finanšu un līgumu aģentūru sekos līdzi 114. mērķrādītāja izpildei un gadījumā, ja tiks konstatētas problēmas tā savlaicīgai sasniegšanai, pamatojoties uz Ministru kabineta sēdes 2022. gada 22. marta sēdes protokollēmuma (protokols Nr. 17 34. §) 8.7. apakšpunktā noteikto uzdevumu, vērtēs nepieciešamību sagatavot un virzīt informatīvo ziņojumu par atskaites punkta termiņa kavējumu.
Vienlaikus tiek novērsta tehniska kļūda MK noteikumu 25.10. apakšpunktā, norādot, ka informācijas ievadi KP VIS AF plāna īstenošanas progresa pusgada ziņojuma un maksājuma pieprasījuma sagatavošanai ar statusu uz kārtējā gada 30. jūniju finansējuma saņēmēji nodrošina līdz 10. jūlijam (ne 30. jūnijam).
4. redakcionāli precizēt 24.1. apakšpunktā noteiktos pienākumus interešu konflikta, korupcijas un krāpšanas novēršanai, tos salāgojot ar citos nozares normatīvajos aktos ietvertajām redakcijām, kā arī izdalot tieši finansējuma saņēmējam saistošos pienākumus.
Papildus noteikumu projekts paredz vienādot MK noteikumu Nr. 582 25.14., 25.17. un 29.2. apakšpunktos ietverto regulu saīsinājumu pierakstu ar MK noteikumu Nr. 582 24.2. apakšpunktu. Tāpat novērsta tehniska kļūda MK noteikumu Nr. 582 20.3.1. apakšpunktā, norādot atsauci uz Eiropas Parlamenta un Padomes 2024. gada 23. septembra Regulas (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija), 138. pantu, jo tas ietver izslēgšanas nosacījumus projektu iesniedzējiem (nevis 61. pants).
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Noteikumu projektā paredzētās izmaiņas neietekmē finansējuma saņēmējus, jo atskaites punkta svītrošana mazinās administratīvo slogu EK un Latvijā AF pārvaldībā iesaistītajām iestādēm. Finanšu ministrija kā AF koordinējošā iestāde Latvijā svītros 113. atskaites punktu un precizēs 114. mērķrādītāju KP VIS virsprojektu datu līmenī. Ja būs nepieciešams, tad sadarbības iestāde Centrālā finanšu un līgumu aģentūra kā līgumslēdzējpuse veiks vienpusējus vienošanās vai līguma grozījumus ar 3.1.2.1.i. investīcijas pirmās kārtas finansējuma saņēmējiem. Savukārt 3.1.2.1.i. investīcijas pirmās kārtas finansējuma samazināšana balstīta uz projektu līgumu informāciju un ar konkrēto finansējuma saņēmēju uzņemtās finanšu saistības nemainās. Ja Rēzeknes novada pašvaldība nevarēs MK noteikumu Nr. 582 pielikuma 39. un 41. punktā minētajās ēkās nodrošināt vides pieejamību līdz 2026. gada 30. jūnijam (ieskaitot), būs nepieciešami atbilstoši vienošanās grozījumi, precizējot projekta īstenošanas termiņu un maksājumu pieprasīšanas un veikšanas kārtību.  
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2025
	Turpmākie trīs gadi (euro)

	
	
	2026
	2027
	2028

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	5 704 171
	-758 787
	1 558 130
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	5 704 171
	-758 787
	1 558 130
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	6 765 555
	-789 035
	2 122 350
	0
	0
	0
	0

	2.1. valsts pamatbudžets
	5 961 650
	-789 035
	1 592 239
	0
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	803 905
	0
	530 111
	0
	0
	0
	0

	3. Finansiālā ietekme
	-1 061 384
	30 248
	-564 220
	0
	0
	0
	0

	3.1. valsts pamatbudžets
	-257 479
	30 248
	-34 109
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	-803 905
	0
	-530 111
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	30 248
	
	0
	
	0
	0

	5.1. valsts pamatbudžets
	
	30 248
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	-

	6.1. detalizēts ieņēmumu aprēķins
	Ieņēmumos uzrādīts 3.1.2.1.i. investīcijas pirmās kārtas attiecināmais AF finansējums 7 262 301 euro (2025. gads 5 704 171 euro, 2026. gads 1 558 130 euro) un VB finansējums 291 588 euro (2025. gads 257 479 euro, 2026. gads 34 109 euro).

	6.2. detalizēts izdevumu aprēķins
	3.1.2.1.i investīcijas pirmās kārtas projektu īstenošanas izdevumu prognoze balstīta uz finansējuma saņēmēju KP VIS iesniegtajiem projektu plānotajiem progresa pārskatu iesniegšanas grafikiem, kur finansējuma saņēmēji norāda plānotos avansa, starpposma un noslēguma maksājumus katrā projekta īstenošanas gadā, kā arī tur pieejamo faktisko izdevumu izpildi un finansējuma samazinājuma informāciju pēc iesniegtajiem līgumu grozījumiem.

Saskaņā ar noteikumu projektu plānotais 3.1.2.1.i. investīcijas pirmās kārtas AF finansējums  8 926 213 euro un VB finansējums 293 243 euro (kopā – 9 219 456 euro).
Līdz šim 3.1.2.1.i. investīcijas pirmās kārtas projektu darbību īstenošanai izmantotais finansējums 2023. un 2024. gadā indikatīvi bija 3 120 979 euro, t.sk. AF finansējums 2 422 699 euro, valsts budžeta finansējums 31 903 euro (PVN izmaksu segšanai valsts akciju sabiedrība "Valsts nekustamie īpašumi" projektam) un pašvaldību finansējums 666 377 euro.

Vienlaikus turpmākajam projektu īstenošanas periodam, ietverot AF finansējuma samazinājumu 758 787 euro (t.sk. finansējuma pārdale Ekonomikas ministrijas īstenotajai investīcijai 3.1.1.7.i 720 378 euro un 3.1.2.1.i investīcijas otrās kārtas īstenošanai 38 409 euro) un VB finansējuma samazinājumu par 30 248 euro, izdevumi plānoti šādā apmērā:
2025. gadā kopējais prognozētais plānotais finansējums projektu īstenošanai ir  5 976 520 euro (t.sk. AF finansējums  4 945 384 euro, VB finansējums 227 231 euro (PVN izdevumu segšanai valsts sabiedrība ar ierobežotu atbildību (turpmāk – VSIA) "Šampētera nams" projektam) un pašvaldību finansējums 803 905 euro).
2026. gadā kopējais prognozētais plānotais finansējums projektu īstenošanai ir 2 122 350 euro (t.sk. AF finansējums 1 558 130 euro, VB finansējums 34 109 euro (PVN izmaksu segšanai VSIA "Šampētera nams" projektam) un pašvaldību finansējums 530 111 euro).

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
3.1.2.1.i. investīcijas pirmās kārtas projektu īstenošanai nepieciešamais finansējums tiek plānots Finanšu ministrijas valsts budžeta apakšprogrammā 74.07.00 "Atveseļošanas un noturības mehānisma (ANM) finansējums projektu un pasākumu īstenotājiem".
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Grozījumi Ministru kabineta 2022. gada 14. jūlija noteikumos Nr. 459 "Noteikumi par atbalstu dzīvojamo īres māju būvniecībai Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.1.4.i. investīcijas "Finansēšanas fonda izveide zemas īres mājokļu būvniecībai" un 3.1.1.7.i. investīcijas "Aizdevumi nekustamā īpašuma attīstītājiem zemas īres maksas mājokļu būvniecībai" ietvaros" (25-TA-1522, Pieņemti MK sēdē 2025. gada 2. septembrī un ierosinātajiem grozījumiem 25-TA-2548).
Pamatojums un apraksts
Noteikumu projekts ir saistīts ar 3.1.2.1.i investīcijas pirmās kārtas finansējuma ietaupījuma pārdali Ekonomikas ministrijas 3.1.1.7.i. investīcijas īstenošanai.
Atbildīgā institūcija
Labklājības ministrija
4.1.2. Grozījumi Ministru kabineta 2023. gada 5. septembra noteikumos Nr. 512 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" otrās kārtas "Atbalsta pasākumi cilvēkiem ar invaliditāti mājokļu vides pieejamības nodrošināšanai" īstenošanas noteikumi" (25-TA-1659).
Pamatojums un apraksts
Noteikumu projekts ir saistīts ar 3.1.2.1.i investīcijas pirmās kārtas finansējuma ietaupījuma pārdali 3.1.2.1.i. investīcijas otrās kārtas īstenošanai.
Atbildīgā institūcija
Labklājības ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
(ES, Euratom) 2024/2509
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2024.gada 23.septembra Regula (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija)
Apraksts
-
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes 2024.gada 23.septembra Regula (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija)

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	61. pants
	8. punkts
	Pārņemtas pilnībā
	Neparedz

	138. pants
	6. punkts
	Pārņemtas pilnībā
	Neparedz

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Noteikumu projekts neparedz tādas izmaiņas, kas negatīvi ietekmētu mērķa grupas personu vai citu sabiedrības grupu vajadzības, bet skar tikai projekta īstenošanas un uzraudzības nosacījumus, kas ir saistoši tikai Labklājības ministrijai un Centrālai finanšu un līgumu aģentūrai. Attiecīgi sabiedrības līdzdalība netika sludināta.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Centrālā finanšu un līgumu aģentūra
Labklājības ministrija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
-
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Jā
Apraksts
-
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Jā
Apraksts
-
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Jā
Apraksts
-
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Jā
Apraksts
-
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
Noteikumu projekts nemaina 3.1.2.1.i. investīcijas pirmās kārtas sākotnēji identificētās horizontālās ietekmes aspektus.

